El Consell Escolar Municipal es reuneix per primera vegada en aquest curs
2025-07-24

El Saló de Plens de l’Ajuntament de Burjassot ha sigut el lloc en el qual ha tingut lloc la primera reunió del Consell Escolar Municipal en el curs 2015/16. En aquesta primera presa de contacte del curs, s’ha presentat davant la comunitat educativa del municipi la nova regidora d’Educació, Laura Espinosa, que ha donat la benvinguda a tots els membres del consell.

En aquesta primera trobada del curs s’ha informat al Consell Escolar Municipal de la línia de treball que es durà a terme des de la Regidoria d’Educació que, tal com ha assenyalat la pròpia regidora, “va a desenvolupar-se de manera coordinada entre tots els agents implicats en l’àrea d’educació. Volem desenvolupar un treball integrador en el qual tota idea és benvinguda i sobretot, en benefici dels xiquets, xiquetes i joves de Burjassot en edat escolar”.

També s’han informat, entre altres temes, del Pla del Consell sobre la gratuïtat dels llibres de text i dels projectes de diferents associacions de Burjassot que ofereixen activitats a desenvolupar en els centres educatius perquè els escolars coneguen de primera mà el treball que desenvolupen i la seua important labor social en el municipi.